Source: http://docplayer.hu/18110829-A-vezetoi-felelosseggel-kapcsolatos-megallapitasi-per-wrongful-trading.html
Timestamp: 2018-07-18 11:40:50
Document Index: 10623148

Matched Legal Cases: ['bíróság ', 'Kúria ', 'bíróság ', 'bíróság ', 'Kúria ', 'Kúria ', 'bíróság ', 'bíróság ', 'bíróság ', 'bíróság ', 'Kúria ', 'bíróság ', 'Kúria ', 'Kúria ', 'Kúria ', 'Kúria ']

A vezetői felelősséggel kapcsolatos megállapítási per ( wrongful trading - PDF
Download "A vezetői felelősséggel kapcsolatos megállapítási per ( wrongful trading"
1 A vezetői felelősséggel kapcsolatos megállapítási per (wrongful trading) lehetséges hatásai a vétkes gazdálkodással elkövetett csődbűncselekmény miatt indult büntetőeljárásokra A vezető tisztségviselő felelősségével kapcsolatos írások a civilisztikai jogtudomány egyik divattémája. De érdekes módon ezen írások egyike sem tér ki arra, hogy a vezetői felelősség nem csupán a polgári jog, de a büntetőjog szempontjából is kiemelt jelentőséggel bír. Jelen tanulmányban arra teszek kísérletet, hogy az ügyvezetői felelősségre vonás két intézményét, a magánjogi felelősség szempontjából irányadó - a évi VI. törvény ával bevezetett, július 1. napjától hatályos évi XLIX. törvény (a továbbiakban Cstv.) 33/A. -ában szabályozott megállapítási pert (wrongful trading), és a Btk (1) bekezdésében szabályozott csődbűncselekmény intézményét (vétkes gazdálkodás) összehasonlítsam, és rámutassak a bizonyítási eljárások hasonlóságára, a két intézmény átfedésére. Az igazságszolgáltatás hatalmi ágában a büntetőjog területén aktívan tevékenykedő igazságügyi alkalmazottként mindig fontosnak tartottam annak leszögezését, hogy a büntetőjogot nem lehet élesen különválasztani a polgári jogtól. Mit ér az egyik a másik nélkül? Félkarú óriások lennének csupán. A polgári ügyek és így különösen a gazdasági ügyek elbírálásának módja, az ott lefektetett szempontrendszer egy alapvetően civilisztikai háttérnormákra épülő bűncselekmény elbírálása során (s ilyen a csődbűncselekmény miatt indult büntetőper is) mindenképpen segítségként, mankóként szolgálhat. Az ügyvezetői felelősségre vonás egyfajta lehetőségére szeretném felhívni a figyelmet, egyúttal rámutatni arra, hogy a megállapítási per eredményei milyen módon használhatóak fel a büntetőeljárásban. Prof. dr. Tóth Mihály gondolatát idézem: Sajnos gyors, kapkodó, naponta változó világban élünk, s úgy tűnik, a gazdasági büntetőjog területén még nem ért véget a próbálkozások és a kísérletek kora. Pedig, ha valamihez, a büntetőjogi kérdések komoly téttel járó megítéléséhez biztosan állandóságra és nagyobb megfontoltságra lenne szükség. Ezen gondolat mentén legyen ez a tanulmány egy kísérlet a gazdasági büntetőjogi bíráskodás fejlesztésére.
2 2 I. Bevezető gondolatok a csődjog és a büntetőjog Az, hogy a gazdasági élet szereplői működésüket legalább részben hitelből finanszírozzák, teljesen természetes, és a modern gazdaság egyik alapköve. Ahol viszont hitel van, ott van csőd is. Az adósok egy része nem tud megfelelni a piaci követelményeknek, fennálló adósságát nem képes teljesíteni. Ez eddig nyílt titok. A közgazdasági szakirodalom arra is rámutat, hogy a csőd az üzleti élet normális kísérőjelensége, attól függetlenül létezik, hogy adott állam a jelenség megoldási módjait szabályozza-e vagy sem. A csődrendszer, a csődszabályozás sokáig alapvetően büntető jellegű, represszív volt, az adós hibájából megbomlott gazdasági és erkölcsi rendet igyekezett helyreállítani. Az adós nem csak vagyonával, hanem személyével is felelt tartozásaiért. A klasszikus csődjogok azonban már nem az adós személyére fókuszálnak, hanem a hitelezői követelések kielégítésére szolgáló vagyon kerül a középpontba. Újabb tendencia, hogy elsősorban nemzetgazdasági szempontok alapján a csődjogban előtérbe kerültek az adós védelmét szolgáló intézmények, a fizetőképesség helyreállítása, az újjászervezés, a reorganizáció, a csődjogba beáramlik a közérdek. 1 A csődre vonatkozó újabb törvények általános és közös forrását, egyes nemzeti eltérő sajátosságoktól eltekintve, a római jog képezi. Fő elve a magántevékenység rendszere, mely szerint a közhatóság sem a hitelezők követeléseinek megállapítása vagy osztályozása, sem a vagyon kezelése, elárverezése vagy szétosztása során nem működött közre hivatalból. 2 A csőd önálló szabályozást nem nyert, a végrehajtási eljárás egyik válfaját alkotta. A XII. táblás törvény szerint az eljárás az adós személyére irányult, a vagyoni végrehajtás csak kivételként jelent meg. Ha az adós fizetésképtelenné vált, a hitelezők fogságba vethették, majd szabályszerű eljárás után megölhették, vagy eladhatták rabszolga gyanánt idegen földre (trans Tiberim), s követeléseiket az ily módon nyert vételárból elégíthették ki. Az adós azzal, hogy nem fizetett, megsértette az erkölcsi rendet, s a civiljog megadta a hitelezőnek a büntetés lehetőségét. 3 1 Gula József PhD: A fizetésképtelenségi eljárások és a fizetésképtelenségi bűncselekmények kapcsolatának egyes aspektusai, in: Tanulmányok Tóth Mihály professzor 60. születésnapja tiszteletére, Pécs, old. 2 Herczeg Mihály: Magyar csődtörvény, Franklin, Budapest, old. 3 Török Gábor: Csak semmi pánik. Mi jön a csőd után? Bethlen, old.
3 3 A későbbiekben e szabályok szigora enyhült, a praetori és császári perrend célkitűzéseit a vagyoni végrehajtás szolgálta, mely az első esetben univerzális, a császárkorban pedig elsősorban az adós egyes vagyontárgyaira kiterjedő singularis jellegű végrehajtás volt, de a személyi végrehajtás teljes kiszorításáról itt sem beszélhetünk. 4 A kora középkor fejletlenebb gazdasági élete nem követelte meg a justinianusi pontos jogi megoldások alkalmazását, ezért ismét az adós személye került előtérbe, vagyis - a korai római szabályozáshoz hasonlóan - a csőd büntető funkciója dominált. 5 A gazdasági élet és különösképp a kereskedelem fejlődése azonban változást igényelt. Erőteljesebb folyamatoknak lehetünk tanúi a XIII. századtól Itáliában, melyet a modern csődjog (Banco rotto) őshazájának is neveznek. A szabályok hatálya csak a kereskedőkre terjedt ki, céljuk a csődtömeg gyors felosztása és a hitelezők minél előbbi kielégítése volt. Az olasz jogi megoldások szolgáltak alapul a XVI. századtól számos országban meginduló csődjogi szabályozáshoz, jogintézményei és eljárásának több eleme szinte változatlanul került át a klasszikus csődjogokba. A személyi szankciók azonban még hosszú időn keresztül éltek a csődjogokban, utalhatunk itt az adósok börtönére, vagy a polgári halál intézményére, mely a bukottak üzleti értelemben vett jogfosztását jelentette. A XIX. századi klasszikus csődjogban a súlypont a vagyoni kielégítésre helyeződött át, általános követelménnyé vált a hitelezői igények minél gyorsabb és minél teljesebb kiegyenlítése. Az eljárás során a hitelezők egyre nagyobb védelmet kaptak, de az eljárásjogi rendjével párhuzamosan magántevékenységük köre szűkült. 6 Az európai jogrendszerekben két irányzat vált uralkodóvá. A csődeljárást csak a kereskedők tekintetében szabályozta a francia vagy az olasz törvény, a magyar és az osztrák csődtörvények viszont különbséget tettek közönséges és kereskedelmi csőd között. A német csődtörvény csak a közönséges csődöt szabályozta, de a részvénytársaságok és szövetkezetek csődjei tekintetében eltérő intézkedéseket tartalmazott. Az elhatárolás alapja az volt, hogy míg a vagyonhiány mindenkire nézve csődöt vont maga után, a bejegyzett kereskedőkre nézve már a fizetések beszüntetése is előidézte. 7 A klasszikus csődjogi rendszerek legnagyobb eredménye, hogy 4 Török Gábor: Csődjog, felszámolási eljárás, állami szanálás, ELTE JTI, Budapest, old. 5 Gula József im old. 6 Miskolczi Bodnár Péter - Török Gábor: A magyar csődjog alapjai, HVG-ORAC Lap-és Könyvkiadó Kft. Budapest, old. 7 Herczeg Mihály: Magyar csődtörvény, Franklin, Budapest, old.
4 4 kidolgozták és egységes rendszerbe foglalták a csőd anyagi jogi kihatásait, mind a magánjog, mind pedig a büntetőjog vonatkozásában. Az anyagi jogi tételek helyességét mi sem bizonyítja jobban, mint az, hogy a jelenkor hatályos csődjogi szabályozásának alapját a klasszikus törvények adják. A dogmatikai állandóság mellett az eljárás tekintetében azonban már jelentős változásoknak lehetünk tanúi. Kritika érte a hagyományos csődeljárások időigényességét, és az is nyilvánvalóvá vált, hogy az adós tevékenységének megszüntetése, vagyonának felosztása számos érintettet (munkavállalókat, adóbevételtől eleső államot és önkormányzatokat, fogyasztókat, stb.) hozhat hátrányos helyzetbe. Eljárást gyorsító intézkedésként előbb a csődön belüli kényszeregyezség, majd az egyezség csődön kívüli formája is megjelent, nagyobb szerepet kaptak az ún. csődpótló eljárások. Előtérbe került az adós, s rajta keresztül az egész nemzetgazdaság védelme. Az új csődjogi megközelítés szerint a fizetésképtelen cégnek esélyt kell adni a pénzügyi problémák megoldására. Az adós-hitelező viszonyba nyíltan vagy burkoltan az állam is beavatkozik. A csődjog fejlődése tehát érdekes vonulatot rajzol ki, az adóssal szembeni büntetőjogias eszközöktől az adós lehetőség szerinti megmentéséig terjed a jogi megközelítések íve. 8 A közelmúlt meghatározó fejlődési iránya pedig az univerzalitás elvének erősödése, a csődjog nemzetköziesedése. A csőd közgazdasági értékelése vonatkozásában egymásnak gyökeresen ellentmondó nézetek fogalmazódtak meg. Az egyik irányzat a csődöt sajátos gazdasági tisztítótűznek tartja, és szót emel az egyezségi eljárások eltörléséért. A csőd e felfogásban a gazdaság normális jelensége, a nem rentábilis vállalatok leválasztódnak a gazdaság testéről. A reorganizációs törekvéseket alapjaiban elhibázottnak tekintik, melyeket - megítélésük szerint - a következményektől való félelem motivál. A másik megközelítés szerint a csőd az értékmegsemmisítés legrosszabb módja. A csőd veszteség oldalára irányul itt a figyelem, a hitelezőkre, a munkavállalókra, a szállítókra, és rajtuk keresztül az egész nemzetgazdaságra. Ugyanakkor a csődön belüli, de különösen a csődön kívüli egyezségi eljárások szerepe felértékelődik, és a csődelkerülési megoldások kerülnek középpontba. 9 A helyes irány valószínűleg a két szélső érték között lelhető fel. Annyi bizonyosan megállapítható, hogy a 8 Miskolczi Bodnár Péter: Bevezetés a fizetésképtelenség jogába. Unió Kiadó. Budapest, old. 9 Török Gábor: Csak semmi pánik! Mi jön a csőd után? 83. old.
5 5 csőd önmagában nem alkalmas arra, hogy a gazdálkodók a piac változó igényeihez alkalmazkodjanak, tehát helye van és lehet az elkerülését célzó különféle eljárásoknak. A csődfenyegetettség azonban - ultima ratioként - megfelelő módszer az adós és a hitelezők megegyezésének elősegítésére is. Egyet lehet érteni az évi XLIX. törvény miniszteri indokolásával, mely szerint a gazdaság működésében természetszerű, hogy a vállalkozások egy része nem tud megfelelni a piaci követelményeknek és tönkremegy (fizetésképtelenné válik). Ezeket a vállalkozásokat - amennyiben még mód van rá - úgy kell újjászervezni, hogy ismét beilleszkedhessenek az üzleti élet rendjébe, ha pedig ez nem lehetséges, azokat minél előbb fel kell számolni. A csődtörvény minden piacgazdaságban fontos gazdasági, jogi szabályozási eszköz. A fizetésképtelenséget szabályozó jog szorosan kötődik az egyes országok nemzetgazdasági kereteihez, a gazdaságpolitika prioritásaihoz. A piacgazdaságokban a csődtörvény főszabályként hármas funkciónak tesz eleget: feladata a működésképtelen cégek kivezetése a gazdaságból, a felhalmozott eszközök hatékonyabb felhasználása és a hitelezők védelme. 10 A csődintézmény is egyre inkább ultima ratio jellegűvé válik abban az értelemben, hogy a hitelezői követelések behajtásának végső eszközeként funkcionál. A csődjogi szakirodalom szerint a csőd egész fejlődése során egyre távolabb került az erkölcs és az igazságosság fogalmától, hiszen nincs abban vita, hogy az adós tartozik, az is megállapítható, hogy mennyivel tartozik, kötelessége teljesítésére azonban mégsem kerül sor, mert egyszerűen nem tud fizetni. Az adóst védő szabályokon keresztül jól látható, hogy a jog a kártelepítés eszközét használja, következésképpen az egyébként vétlen hitelezőkre terheli az adósi kötelesség nemteljesítéséből fakadó pénzügyi kötelességeknek egy részét pusztán gazdasági szempontok miatt. 11 Ebben a helyzetben azonban különösen fontos, hogy ha az adós a csőd bekövetkezésében nem vétlen, az nem egyszerűen a gazdasági kockázat folyománya, hanem azt bűnös magatartással idézte elő, megfelelő büntetőjogi eszközök is rendelkezésre álljanak. A büntetőjogban fokozatosan elfogadottá vált az a nézet, mely szerint a vagyonbukás önmagában nem a büntető, hanem a polgári jog, illetve törvénykezés köréhez tartozik. A fizetésképtelenség bűnös előidézését egyes jogrendszerek hagyományosan, mint speciális 10 Fazekas Judit - Mátyás Imre: A fizetésképtelenség szabályozása az Európai Unióban és Magyarországon, in: Bérgarancia és a csőd-, felszámolási eljárás reformja. Szerk.: Miskolczi Bodnár Péter - Prugberger Tamás, Novotni Alapítvány, Miskolc, old. 11 Miskolczi Bodnár Péter - Török Gábor: A magyar csődjog alapjai 12. old.
6 6 kereskedői bűncselekményt fogták fel (pl.: francia jog), más országokban pedig a bűnös bukás bárkinek a terhére megállapítható volt, de a kereskedők visszaélései speciális rendelkezések alá estek (pl.: osztrák jog). Általános tételként fogalmazódott meg, hogy minden adósnak összes hitelezőjével szemben kötelessége fizetőképességének megóvása. A jogrendnek, s különösen a büntetőjognak ide vonatkozóan az a feladata, hogy megfelelő keretek közé szorítsa a hitelek igénybevételénél szükséges jogi és gazdasági szabadságot, másfelől feleslegesen ne korlátozza az erők szabad játékát. 12 A büntetőjog ultima ratio szerepéből következően a gazdaság büntetőjogi eszközökkel való befolyásolását kívánatos minél szűkebb körre korlátozni. A gazdasági szféra túlzottan kiterjedt büntetőjogi védelme magát a védett jogi tárgyat veszélyeztetné, korlátozná a gazdasági vállalkozások kezdeményezését és szabadságát. 13 A büntetőjog ultima ratio jellege a modem fizetésképtelenségi bűncselekmények esetén abban is megnyilvánul, hogy nem a csőd miatt, de csak csőd esetén kíván bizonyos hitelezői érdekeket sértő magatartások ellen fellépni. 14 A csődbűncselekmények közös jogi tárgya tehát a hitelezői érdekek oltalmazása, a hitelnyújtás biztonsága, mint védelmet érdemlő érték. A hitelezővédelem kiterjedt büntetőjogon kívüli eszközrendszere mellett a szükségesség és arányosság alkotmányos követelményének szem előtt tartásával az adekvát büntetőjogi fellépés sem mellőzhető. Különös aktualitást ad a témának, hogy napjainkban gyakran szembesülünk olyan cselekményekkel, melyek a hatályos jog keretei között megfelelően nem értékelhetőek. Utalhatunk például az angol szakirodalomban phoenix szindrómának nevezett jelenségre, amikor egy fizetésképtelen adós ellen felszámolási eljárás indul, majd rövid idő múlva újra feltűnik csaknem azonos névvel, tevékenységgel és vezetőkkel. Az újjászületett vállalkozás jogilag immár új entitás, melyet nem kötnek a korábbi adósságok, és gyakran áron alul szerzi meg a másik társaság eszközeit a felszámolótól. 15 Helytállónak látszik az a megállapítás, hogy a klasszikus értelemben vett csőd nem csak végső stációja egy vállalkozásnak, hanem mint intézmény kifinomult eszköz a kisebb-nagyobb vállalatbirodalmakat építő menedzserek hozzáértő kezében Angyal Pál: A magyar büntetőjog kézikönyve 5. kötet, Okirat hamisítás. Bélyeghamisítás. Védjegybitorlás, Csalárd és vétkes bukás, Athenaeum, Budapest old. 13 Gula József: A gazdasági bűncselekmények, in: Fehér Lenke - Görgényi Ilona - Gúla József - Horváth Tibor - Lévay Miklós - Sántha Ferenc - Váradi Erika: Magyar Büntetőjog Különös Rész, Szerk.: Horváth Tibor - Lévay Miklós, CompLex Kiadó, Budapest, old. 14 Lásd Tóth Mihály Török Gábor: A csődjog változó szempontrendszerének hatása a büntetőjogi szabályozásra, in: Gazdasági büntetőjogi tanulmányok, szerk. Tóth Mihály Gál István László, PTE-ÁJK, Pécs, old. 15 Blackstone s Criminal Practice, ed. Peter Murphy, Oxford, old. 16 Ferenczy Endre: A csődről vallott nézeteink változásáról. Vezetéstudomány 1992/ old.
7 7 II. Mi is az a WRONGFUL TRADING? II.1. Általános áttekintés A helytelen vezetést szankcionáló tényállás az angol jogban már régóta ismert. Az Insolvency Act a rendelkezik a hanyag vállalatvezetésről (wrongful trading). 17 A szó szerinti fordításban jogellenes kereskedés a legáltalánosabb és a legrövidebb definíció szerint a fizetésképtelenné válást követően is folytatott üzleti tevékenységet jelenti. Mire egy gazdasági társaság felszámolására vonatkozó kérelmet benyújtanak, az esetek nagy többségében a hitelezők szempontjából már túl késő. A kérelem korábbi időpontban történő benyújtása gyakran megelőzte vagy csökkentette volna a hitelezők veszteségeit. Más szavakkal megfogalmazva, gyakran kiderül, hogy a társaság vezetése úgy folytatta a gazdasági tevékenységet, hogy ahhoz a hitelezők pénzét használta fel. Minden egyes olyan jogrend, mely különleges kötelezettségeket ró a vállalatvezetésre abban az esetben, ha krízishelyzet alakul ki, más és más módon teszi talán, azonban az a kötelezettség, hogy szigorúbb intézkedéseket kelljen tenni a válsághelyzet első jeleire, két indokból is tanácsolható: a gazdasági tevékenységet ilyen esetben már tulajdonképpen a hitelezők pénzén folytatják; továbbá ha a megfelelő mentőintézkedéseket korábban alkalmazzák, a siker nagyobb valószínűséggel kecsegtet. A évi VI. törvénnyel módosított Cstv. két felelősségi rendszert épített ki, egyik az adós vezetőjére, másik az adós tagjaira vonatkozik. A megnevezett személyi körök felelősségének megállapítása a bíróság hatáskörébe tartozik, ám a törvény lévén gazdasági társaságokról szól előzetesen is feltételeket támaszt arra vonatkozóan, hogy megállapítható legyen ezen személyek mögöttes felelőssége. Ezzel is utal a jogalkotó arra, hogy itt egy rendkívüli felelősségi formáról van szó, hiszen éppen a korlátolt felelősségű társaság, illetve részvénytársaság alapvető jellemzőjével a jogi személyiséggel és annak önálló felelősségével áll szemben. A kontinentális és a common law országok joggyakorlata által is nehezen elfogadható az a nézet, miszerint a jogi személy gazdasági társaság meglévő tartozásaiért mögöttesen (vagy közvetlenül) a társaság vezetője vagy tulajdonosa saját vagyonával is helytálljon a hitelezők felé. A Cstv. sem ezt a szabályt teszi generálissá, hanem konjunktív feltételeket támaszt, amelyek megléte esetén kizárólag a kárt szenvedett hitelezők 17 Insolvency Act 1986.
8 8 indíthatnak eljárást a vezető tisztségviselők, illetve tagok felelősségének megállapítása végett. 18 A régi Gt. által a magyar jogba bevezetett wrongful trading felelősségnek nevezett hitelezővédelmi jogintézmény a fizetésképtelenséggel fenyegető helyzet bekövetkeztét követően tanúsított, a hitelezők érdekeit sértő magatartásért állapítja meg a vezető tisztségviselők hitelezők felé fennálló kártérítési felelősségét, ha a társaság a felszámolási eljárás során kielégítetlenül maradt hitelezői igényeket hagyva szűnt meg. A jogintézmény célja tehát a társaság vezetőinek kényszerítése arra, hogy a közeli csődhelyzet felismerését követően a hitelezők jogos érdekeit figyelembe vegyék. A gazdasági társaságok esetében alapelv, hogy a társaság kizárólag saját vagyonával felel a hitelezőkkel szemben. Ennek a korlátolt felelősségnek az áttörésére azonban lehetőséget kell biztosítani elsősorban hitelezővédelmi okokból. Ezért a Csődtörvénnyel összhangban a hatályos társasági törvény [a Polgári Törvénykönyvről szóló évi V. törvény III. könyv (a továbbiakban Ptk.)] kifejezetten lehetővé teszi, hogy más törvény a vezető tisztségviselők hitelezőkkel szembeni helytállási kötelezettségét megállapítsa, abban az esetben, ha felróhatóan nem a hitelezői érdekek elsődlegessége alapján jártak el a fizetésképtelenségével fenyegető helyzet bekövetkeztét követően. Ezzel tulajdonképpen a Ptk. III. könyve, mint a társasági jog kódexe kifejezetten felhatalmazza a Csődtörvényt, hogy meghatározott esetekben áttörje a társaság korlátolt felelősségét és a mögötte álló vezetőket helytállásra kötelezze. 19 Büntetőjogi szempontból azért bír kiemelkedő jelentőséggel ez az intézmény, mert egy alapvetően a gazdasági társasággal szemben fennálló adott esetben az ügyvezető által elkövetett bűncselekménnyel okozott - tartozásért nem a gazdasági társaságot, hanem az ügyvezetőt, mint magánszemélyt teszi felelőssé. A csődbűncselekmény elkövetője is egy gazdasági társaság nevében követi el cselekményét, büntetőjogi felelősségre vonása mégis magánszemélyként történik. A két intézmény ugyanazt a felelősségre vonást szabályozza, eltérő, büntetőjogi és polgári jogi következményekkel. 18 Dr. Brehószki Márta: Mennyire korlátolt a jogi személy gazdasági társaságok tagjainak felelőssége? A felelősség-áttörés hazánkban és a lepelátszúrás doktrínája az Amerikai Egyesült Államokban (PhD értekezés), Budapest, 2009., 74. old. 19 Dr. Brehószki Márta im , 76. old.
9 9 II.2. A wrongful trading és a csődbűncselekmény jogi szabályozása A Cstv. 33/A. -a alapján a hitelező vagy - az adós nevében - a felszámoló a felszámolási eljárás ideje alatt keresettel kérheti a bíróságtól [6. ] annak megállapítását, hogy azok, akik a gazdálkodó szervezet vezetői voltak a felszámolás kezdő időpontját megelőző három évben, a fizetésképtelenséggel fenyegető helyzet bekövetkeztét követően ügyvezetési feladataikat nem a hitelezők érdekeinek elsődlegessége alapján látták el, és ezáltal a gazdálkodó szervezet vagyona csökkent, vagy a hitelezők követeléseinek teljes mértékben történő kielégítését meghiúsították, vagy elmulasztották a környezeti terhek rendezését. A Btk (1) bekezdése szerint, aki a csődeljárásról és a felszámolási eljárásról szóló törvény hatálya alá tartozó gazdálkodó szervezet fizetésképtelenséggel fenyegető helyzete esetén a) a vagyon vagy annak egy része elrejtésével, eltitkolásával, megrongálásával, megsemmisítésével, használhatatlanná tételével, b) színlelt ügylet kötésével vagy kétes követelés elismerésével, vagy c) az ésszerű gazdálkodás követelményeivel ellentétes más módon a gazdálkodó szervezet vagyonát ténylegesen vagy színleg csökkenti, és ezzel a hitelező vagy a hitelezők kielégítését részben vagy egészben meghiúsítja, bűntett miatt egy évtől öt évig terjedő szabadságvesztéssel büntetendő. A Btk-ban szabályozott csődbűncselekmény tényállása gyakorlatilag megegyezik a Cstv. 33/A. (1) bekezdésével, mindössze a következő eltéréseket vehetjük észre: 1.) Az elkövetési magatartásokat a Btk. felsorolja, míg a Cstv. a polgári jogi felelősség megállapításánál (a társaság felelősségének áttörésénél) a bírónak szabad kezet ad, és gyakorlatilag bármilyen magatartást értékelhet akkor, ha az adós vezetője az ügyvezetési feladatait nem a hitelezők érdekeinek elsődlegessége alapján látta el; 2.) Az alanyok köre nem egészen fedi le egymást, hiszen míg a Cstv. kizárólag az adós vezetői felelősségének megállapítását teszi lehetővé, addig a bűncselekményt bárki elkövetheti, aki az adós vagyonával vagy annak egy részével rendelkezni jogosult.
10 10 Ugyanakkor a később részletezendő árnyékvezető intézménye 20 e vezetői felelősséget végső soron a tényleges vezetőre is kiterjeszti a mögöttes felelősség megállapítása iránti eljárásban, de ettől függetlenül valóban szűkebb a felelősségi kör. Visszatérve a Cstv. 33/A. -ára, az alábbi következtetéseket tehetjük: eljárásjogi értelemben az (1) bekezdés rendezi a megállapítási kereset petitumát. Megállapítási keresetben a hitelező vagy a felszámoló annak megállapítását kéri, hogy a vezetők a fenyegető fizetésképtelenség bekövetkeztét követően vezetői feladatukat nem a hitelezők érdekeinek elsődlegessége alapján látták el. 21 A kereseti kérelemben az (1) bekezdés szerinti vagyoncsökkenést, illetve azt is állítani kell, hogy a hitelezői követelések kielégítése nem történt meg. A bírói gyakorlatban ezt is összegszerűen meg kell jelölni. 22 A keresetek döntő többségében vagyoncsökkenésre vagy hitelezői követelések kielégítésére hivatkozással indítanak a hitelezők vagy a felszámoló megállapítási pert. A Cstv. 33/A. -a lehetővé teszi ugyanakkor azt is, hogy a környezeti terhek rendezésének elmaradására alapozva is megállapítási kereset legyen indítható. Ez azonban a gyakorlatban ritkábban fordul elő, jelen tanulmányra irányadóan pedig büntetőjogi szempontból nem releváns. A Btk (1) bekezdés szerinti alakzat a vétkes gazdálkodás, aminek eredménye a vagyon csökkentése (mérhető aktívumcsökkenés és passzívumnövekedés) vagy a vagyoncsökkentés látszatának előidézése (nyitott törvényi tényállás). Ez azt jelenti, hogy külső szemlélő számára úgy tűnik, mintha a vagyoncsökkentés bekövetkezett volna. Ez a tényállási elem nem felel meg a határozott büntetőtörvény fogalmának és adott esetben visszaélésre is adhat alapot: a tényállásból nem derül ki, hogy egészen pontosan a hamis látszat előidézése milyen személyi kört érintően tényállásszerű, illetve az sem, hogy a látszat pontosan mit jelent. A nyitott törvényi tényálláshoz a jogalkotó felsorolja a tipikus elkövetési módokat, de nyitva hagyja a lehetséges magatartásokat a más módon kifejezés használatával. A Btk (1) bekezdés esetében a fent említett vagyoncsökkentés (vagy annak látszata) mellett, ezzel konjunktív viszonyban álló további eredményt is definiált a jogalkotó: az elkövető az elkövetési magatartások valamelyikével és az első eredménnyel a hitelezőnek 20 lásd 22. old. (Megállapítási per alanya vs. a csődbűncselekmény elkövetője) 21 Juhász László a Magyar Fizetésképtelenségi Jog Kézikönyve I. kötet Miskolc, old. 22 Juhász László: im.: 587. old.
11 11 vagy hitelezőknek a kielégítését részben vagy egészben meghiúsítja. 23 A Btk (2) bekezdés a) pont szerinti csődbűncselekménnyel, a Csemegi Kódexből ismert csalárd bukással, illetve a Btk (2) bekezdés b) pontjában és (4) bekezdésében szabályozott elkövetési formákkal (fedezetelvonó csődbűntett és kielégítési sorrend megsértése) jelen tanulmány nem foglalkozik, lévén a Cstv. 33/A. -ával közeli összefüggésbe nem hozható. 23 Kommentár a Büntető Törvénykönyvhöz 404. (1) bekezdéséhez fűzött magyarázata CompLex Jogtár 2012.
12 12 III. Csődbűncselekmény vs. megállapítási per III.1.1. A fizetésképtelenséggel fenyegető helyzet Elvi éllel mondhatjuk ki, hogy mind a csődbűncselekmény megítélése, mind az ügyvezetői mögöttes felelősség megállapítása szempontjából legfontosabb annak az időpontnak a feltárása és meghatározása, amikor a fizetésképtelenséggel fenyegető helyzet bekövetkezett. A Cstv. 33/A. (1) bekezdése alapján ez az az időpont, amikortól a vezető tisztségviselőnek feladatait a hitelezők érdekeinek elsődlegessége alapján kell ellátnia, míg a Btk (1) bekezdése szerinti csődbűntett elkövetési magatartásait ezen időponttól rendeli büntetni a törvény. A tényállás ugyanis azt a feltételt támasztja, hogy a tényállásszerű elkövetési magatartás tanúsítására a fizetésképtelenség bekövetkezését követően kerülhet sor, ám az a felszámolási eljárás megindítását megelőző, vagy azt követő időpont egyaránt lehet. 24 De mit jelent a fizetésképtelenséggel fenyegető helyzet? Jogszabályi fogalom meghatározást egyedül az 1094/2005. (IX.19.) Korm. határozat 25 igyekezett adni azzal, amikor megállapította, hogy a fenyegető fizetésképtelenség: vagyonhiány, amely akkor áll fenn, ha az adós előreláthatólag nem lesz képes tartozásait esedékességkor kifizetni. A vagyonhiány ezzel összefüggésben azt jelenti, ha az adós vagyona nem fedezi a tartozásait. Fontos kiemelni, hogy a fizetésképtelenségnek két, eltérő tartalmú fogalma létezik (közgazdaságtani és jogi), amely megkülönböztetésének a büntetőjogi tényállás vonatkozásában alapvető jelentősége van. A tényállásban szereplő fizetésképtelenség vagy az azzal fenyegető helyzet a közgazdasági értelemben vett fizetésképtelenséget jelenti és így a tényállás lényegében a likviditási probléma büntetőjogilag releváns (tiltott) megoldási módját tartalmazza, ehhez képest azonban a büntetőjogi felelősségre vonáshoz szükséges büntethetőségi feltétel megvalósulása - szükségképpen - a jogi fizetésképtelenséget is feltételezi, mivel a felszámolási eljárást ennek alapján rendeli el a bíróság. 26 A Btk. nem magyarázza meg, hogy mi minősül a fizetésképtelenséggel fenyegető helyzet időpontjának, ami tulajdonképpen a büntetőjogi felelősség megállapításának is a 24 Magyar Büntetőjog Kommentár a gyakorlat számára, HVGorac Könyvkiadó 847. old. 25 A csődről szóló törvény koncepciójáról és a gazdasági forgalom kiszámíthatóbb, átláthatóbb működését elősegítő intézkedésekről szóló 1094/2005. (IX.19.) Korm. határozat 26 Kommentár a Büntető Törvénykönyvhöz 404. (1) bekezdéséhez fűzött magyarázata CompLex Jogtár 2012.
13 13 kiindulási pontja, hiszen mint ahogy fentebb ismertettem az ezt követő magatartásokat szankcionálja a tényállás. Így a Cstv.-hez kell fordulnunk, amely meghatározza, hogy mi az az időpont, amelytől fogva fizetésképtelenség fenyegeti az adóst. A fizetésképtelenséggel fenyegető helyzet bekövetkezte az az időpont, amelytől kezdve a gazdálkodó szervezet vezetői előre látták vagy ésszerűen előre láthatták, hogy a gazdálkodó szervezet nem lesz képes esedékességkor kielégíteni a vele szemben fennálló követeléseket." 27 A kritikus pont meghatározása igen nehéz, hiszen utólag kell értékelni egy olyan pillanatot, amikor még esetleg remény van a fizetésképtelenség elkerülésére. Ilyenkor is azonban azt kell vizsgálnia a peres bíróságnak, hogy vajon mindent megtett-e a vezető tisztségviselő azért, hogy a legfőbb szervet tájékoztassa a helyzetről; s ezzel párhuzamosan át kell tekinteni a tevékenység folytatását is: vajon nem vált-e reménytelenebbé a hitelezők helyzete a fizetésképtelenséggel fenyegető helyzet felismerése után. A fenyegető fizetésképtelenség fogalmának megítélése körében a Kúria Gfv.VII /2013/9. számú ítéletében kifejtette, hogy e helyzet bekövetkezéséhez nincs szükség az adós fizetésképtelenségének bíróság általi megállapítására, mert a fenyegető fizetésképtelenség a Cstv.-ben megfogalmazott fizetésképtelenségi okokat megelőzően bekövetkező állapot. A fenyegető fizetésképtelenség megállapíthatósága tekintetében az a lényeges kérdés, hogy az adós a tartozását az esedékességkor képes-e kiegyenlíteni. Ha erre nem képes, mert nincs megfelelő pénzeszköze - vagy megfelelő hitele a tartozás kifizetésére, illetve nem tud megállapodni a hitelezővel a teljesítés más módjában, vagy a teljesítési határidő módosításában -, akkor bekövetkezik a fenyegető fizetésképtelenség akkor is, ha az adós egyéb vagyona kimutatások szerint fedezetet nyújtana a tartozások kielégítésére. Nem vitásan a Cstv. 27. (2) bekezdésében található fizetésképtelenségi okok Cstv. 33/A. (1) bekezdésének 4. mondata 28 Cstv. 27. (2) A bíróság az adós fizetésképtelenségét akkor állapítja meg, ha a) az adós szerződésen alapuló nem vitatott vagy elismert tartozását a teljesítési idő lejártát követő 20 napon belül sem egyenlítette ki vagy nem vitatta, és az ezt követő hitelezői írásbeli fizetési felszólításra sem teljesítette, vagy b) az adós a jogerős bírósági határozatban, fizetési meghagyásban megállapított teljesítési határidőn belül tartozását nem egyenlítette ki, vagy c) az adóssal szemben lefolytatott végrehajtás eredménytelen volt, vagy d) az adós a fizetési kötelezettségét csődeljárásban vagy felszámolási eljárásban kötött egyezség ellenére nem teljesítette, vagy e) a korábbi csődeljárást megszüntette [18. (3) bekezdés, 18. (10) bekezdés vagy 21/B. ], vagy f) az adós, illetve a végelszámoló által indított eljárásban az adós tartozásai meghaladják a vagyonát, illetőleg az adós a tartozását (tartozásait) az esedékességkor nem tudta vagy előreláthatóan nem tudja kielégíteni, és a végelszámoló által indított eljárásban az adós gazdálkodó szervezet tagjai (tulajdonosai) felhívás ellenére sem
14 14 megállapíthatóságának is feltétele egy esedékes követelés (vagy a vagyon elégtelensége), azonban a Kúria álláspontja szerint a felszámolási eljárás megindításának kezdeményezése már mindenképpen későbbi állapot a fenyegető fizetésképtelenség bekövetkezéséhez képest. Ha az ott írt egyéb feltételek (fizetési felszólítás, jogerős ítélet, végrehajtás eredménytelensége, kényszeregyezség, vagyon elégtelensége) fennállnak, akkor már nem fenyegető a fizetésképtelenség, hanem tény. A fenyegető fizetésképtelenség bekövetkeztét az adós ügyvezetőjének a tudata, az általa megismerhető tények szempontjából kell vizsgálni. Az adós vezető tisztségviselőjének a fenyegető fizetésképtelenség elkerülése érdekében folyamatosan figyelemmel kell kísérnie a gazdálkodó szervezet esedékes, lejárt tartozásait, és a cash-flow kimutatását. A fizetésképtelenséggel fenyegető helyzet bekövetkezésének jelentősége az, hogy ennek fennállása alatt a vezető tisztségviselőnek a hitelezői érdekeket szolgálva, és nem a gazdálkodó szervezet tulajdonosainak az érdekét figyelembe véve kell gazdálkodnia. Ez a kötelező gazdálkodási elv addig áll fenn, amíg a fizetésképtelenséggel fenyegető helyzet, azaz amíg a gazdálkodó szervezet nem lesz képes esedékességkor kielégíteni a vele szemben fennálló követeléseket. 29 III.1.2. A fizetésképtelenséggel fenyegető helyzet büntetőjogi hatása A Btk (1) bekezdése szerinti csődbűncselekmény tényállásának megvalósításakor a fizetésképtelenség még nem következett be, ám kellő gondosság tanúsítása mellett már elvárható, hogy az ügyvezető lássa a helyzet kialakulásának reális lehetőségét. Ezt a helyzetet felismervén az elkövető megvalósítja az a)-d) pontokban körülírt magatartásokat, melyekkel összefüggésben tulajdonképpen beáll a fizetésképtelen állapot (hiszen az eredmény az, hogy a hitelezői igények csorbulnak), így a bűncselekmény befejezetté válik. 30 Mivel a tényállás új, ezért ítélkezési gyakorlata még nincsen. Azonban a Kúria megállapítása eme tényállásnál is helytálló. A bíróság ítéletében kimondta, hogy a bűnösséget nyilatkoznak arról, hogy kötelezettséget vállalnak a tartozások esedékességkor történő kifizetéséhez szükséges források biztosítására. 29 Csőke Andrea: A Complex-CD jogtár Cstv. 33/A. -ához fűzött magyarázata, idézi még Lamperth György: A wrongful trading, gazdasági tevékenység jogellenes folytatása című kiadatlan jegyzetét (2004.) 30 Dr. Brehószki Márta im , 84. old.
15 15 önmagában sem a fizetésképtelenség, sem pedig az elkövetett visszaélés nem alapozza meg, csupán e tények meghatározott kapcsolata, nevezetesen azok okozati összefüggése. 31 III.1.3. A bekövetkezett fizetésképtelenség, mint feltétel Hatályos büntető kódexünk 404. (5) bekezdése objektív büntethetőségi feltételként határozza meg a csődeljárás megindítását, a felszámolás elrendelését, illetve azt a körülményt, ha a felszámolási eljárás megindítása törvény kötelező rendelkezése ellenére nem történt meg. Az állam ezzel valójában bizonyos esetekben lemond olyan cselekmények üldözéséről, amelyek ugyan büntetést érdemelnének, de ezzel e vállalkozásokat nem teszi ki a feltételek bekövetkezése előtt a büntetőeljárással együtt járó egzisztenciális fenyegetésnek, amely végső soron piaci, gazdasági érdek. A csődbűntett tényállása ebből a szempontból a hitelezők uralma alatt áll abban az értelemben, hogy az elkövetők büntetőjogi felelősségre vonásához nem elégséges a tényállásszerű, társadalomra veszélyes és szándékos cselekmény elkövetése, mert szükség van egy további, az elkövető cselekményétől és bűnösségétől (tudatától és akaratától) független további feltételre (ún. objektív büntethetőségi feltétel) is. Csődbűntett miatt az elkövető büntetőjogi felelősségre vonására a Btk ának (5) bekezdése alapján kizárólag akkor van lehetőség, ha a hitelezők (a hitelezők bármelyike) követelésük érvényesítéséhez a csődvagy a felszámolási eljárás lefolytatásához folyamodnak. Amennyiben a hitelezők nem ezt teszik, hanem más utat választanak, akkor a büntetőeljárás lefolytatására annak ellenére nincs lehetőség, hogy a csődbűntett adott fordulatának valamennyi (egyéb) tárgyi és alanyi ismérve megvalósult. Ez ugyanakkor nem jelenti azt, hogy a helytelen vállalatvezetés ne járna jogi szankciókkal abban az esetben, ha a magatartás a hitelezői érdekek megsértésével járna. Nem csupán a büntetőjogi fenyegetettség, de a Ptk. 3:118. -ában előírt ügyvezetői magatartást szabályzó, és végső soron magánjogi kártérítési felelősséget megalapozó felelősségi rendszer mind arra kell, hogy sarkallja az ügyvezetőt, hogy feladatait a hitelezők érdekeinek elsődlegessége alapján lássa el. Ha azonban ez nem következik be, akkor a büntetőjogon túl, vagy épp azzal egyidejűleg felelősségre vonására kerülhet sor a Cstv. 33/A. -a alapján is. 31 Legf. Bír. Bfv. IV.378/2000. szám (BH )
16 16 A Cstv. 33/A. (1) bekezdése is ugyanazt az objektív feltételt támasztja a kereset benyújtására, a perindítás lehetőségére, mint a Btk. a csődbűncselekmény kapcsán: a felszámolási eljárás megindítását. A Cstv. 33/A. -án alapuló megállapítási pert ugyanis kizárólag a felszámolási eljárás ideje alatt lehet megindítani. Ellenkezően azonban a Cstv. 33/A. -án alapuló megállapítási pertől, a Btk (1) bekezdésében meghatározott csődbűntett megállapítása szempontjából közömbös, hogy a vád tárgyát képező cselekmény elkövetésére a felszámolási eljárás megindítását megelőzően, avagy azt követően került-e sor. 32 III.1.4. A felszámolási eljárás megindítása A felszámolási eljárás az arra jogosult személynek a bírósághoz intézett kérelmével indul meg. A Cstv ának (1) bekezdése szerint: a felszámolási eljárás az adós fizetésképtelensége esetén a) a 21/B. szerinti esetben hivatalból, b) az adós, a hitelező vagy a végelszámoló kérelmére vagy c) a cégbíróság értesítése alapján, ha a cégbíróság a gazdálkodó szervezet felszámolását kezdeményezte, d) a büntetőügyben eljáró bíróság értesítése alapján (ha a jogi személlyel szemben alkalmazott pénzbírság behajtása érdekében lefolytatott végrehajtás nem vezetett eredményre) folytatható le. Ennek megfelelően és a következetes ítélkezési gyakorlat szerint (lásd BH II. pontja) a hitelező által kezdeményezett felszámolási eljárás megindításának kezdő időpontja a hitelező kérelmének a bírósághoz való beérkezésének napja. Ettől az időponttól kezdődően a Cstv. 33/A. -a alapjára alapított megállapítási per megindítható, az objektív feltétel, mint a kereset benyújtásának a feltétele bekövetkezett. A csődbűncselekmény elkövetése miatti felelősségre vonást azonban néhány dolog még árnyalhatja. 32 Kúria Bfv.II.238/2007/5.szám
17 17 A Btk ának (5) bekezdésében foglalt objektív büntethetőségi feltétel független az elkövető tudatától és akaratától. Az objektív büntethetőségi feltétel megállapítása körében közömbös, hogy az adós arról tudomást szerzett-e, mikor szerzett tudomást, hogy a terhére rótt bűncselekményt ezt megelőzően, vagy azt követően követte el, továbbá, hogy a felszámolási kérelem alapján utóbb a felszámolást ténylegesen elrendelték, avagy a felszámolás iránti kérelem alaptalannak bizonyult. A felszámolási eljárás megindításától, mint objektív büntethetőségi feltételtől meg kell különböztetni a felszámolás elrendelését, mert annak az objektív büntethetőségi feltétel megállapítása szempontjából nincs jelentősége. A vizsgált feltétel akkor is megállapítható, ha az alaptalan felszámolás iránti kérelmet a gazdasági ügyben eljáró bíróság utóbb elutasította. 33 A hitelező a felszámolási eljárás lefolytatása iránti igényének kijelentésével ugyanis kinyilvánította, hogy igénye érvényesítéséhez a felszámolási eljárás lefolytatását indokoltnak tartja. Egyebekben azért sincs jelentősége a felszámolás elrendelésének, vagy a felszámolás iránti kérelem elutasításának, mert e döntés alapját képező tényeket, a felszámolás elrendelésének azt a feltételét - nevezetesen a fizetésképtelenség bekövetkezését -, amely a bűncselekmény megállapítása szempontjából releváns, a büntetőügyekben eljáró hatóságok önállóan bírálják el [a büntetőeljárásról szóló évi XIX. törvény (továbbiakban Be.) 10. ]. 34 III.2. Megállapítási per alanya vs. a csődbűncselekmény elkövetője A Cstv. az adós társaság vezetőjének felelősségét állapítja meg. A Cstv. 3. (1) bekezdés d) pontját 35 a megállapítási perben kiterjesztően kell értelmezni, ugyanis ebben az esetben a törvény az árnyékvezetők (aki a gazdálkodó szervezet döntéseinek meghozatalára ténylegesen 33 Kúria Bfv.II.238/2007/5.szám 34 Kúria Bfv.IV.1.255/1999/5.szám, Bfv.III.140/2002/3.szám és Bfv.II.238/2007/5.szám 35 Cstv. 3. (1) bekezdés d) pont: gazdálkodó szervezet vezetője: cég esetében a bejegyzett vezető tisztségviselő (képviselő), ügyvédi irodánál, szabadalmi irodánál az iroda vezetője, önkéntes kölcsönös biztosító pénztárnál az ügyvezető vagy az igazgatótanács tagja, magánnyugdíjpénztárnál a képviselő, alapítványnál és egyesületnél a bejegyzett vezető tisztségviselő, az Európai Unió más tagállamában bejegyzett gazdálkodó szervezet esetében a magyarországi nyilvántartásba bejegyzett, jognyilatkozat tételére jogosult személy, ilyen hiányában a jogi személy vagy jogi személyiséggel nem rendelkező szervezet nevében a hatóságok előtt vagy a polgári jogi kapcsolatokban eljáró személy.
18 18 meghatározó befolyást gyakorolt) mögöttes felelősségének megállapítását is lehetővé teszi. 36 A Cstv. 33/A. -ában megjelölt vezető tisztségviselő, azaz igazgató kifejezés az ún. árnyékigazgató -t (shadow-director) is magában foglaló rendelkezésének alkalmazási köre nincs leszűkítve a természetes személyekre, hanem kiterjed az uralkodó pozícióban levő vállalatokra is, különösen a 100%-os tulajdonú leányvállalatok esetén. Rendkívül fontosnak tartom, hogy a wrongful trading intézményének bevezetésével jogszabályi szinten is elismerésre került az a mindennapi életben egyébként közismert tény, hogy a gazdasági élet szereplői nem feltétlenül saját nevükben, hanem ún. strómanok által is képesek egy gazdasági társaságot csődbe vinni. És nyilván a legtöbb olyan esetben, amelynél a gazdasági társaság bukása egy bűncselekmény következtében történik meg, ez fenn is áll. Kiemelendő: az árnyékigazgató szerepénél nem az a lényeg, hogy formális beleszólási joga legyen valakinek a döntések meghozatalába, hanem az, hogy ténylegesen meglegyen ez a lehetősége és éljen is vele. 37 Árnyékigazgatónak az a személy tekinthető, aki utasításainak, javaslatainak megfelelően a vállalat vezetői cselekedni szoktak. (De az a személy, aki szakértői minőségéből kifolyólag ad tanácsokat vezetőknek - s ők ennek megfelelően cselekednek - pusztán emiatt nem tekinthető árnyékigazgatónak.) 38 A Kúria egy végzésében 39, amelyben a bankbiztos, és rajta keresztül a bank, mint árnyékvezető felelősségét vizsgálta, kifejtette, hogy a felszámoló által állított tényállás - mely szerint a hitelező és teljesítési segédei gyakorlatilag árnyékvezetőként maguk vették kezükbe az adós tényleges vezetését és olyan módon irányították a vállalkozást, amely miatt az adós nem vált képessé a tartozások visszafizetésére, illetve a vagyont más célokra használták fel, nem pedig az adós reorganizációjára - megállapíthatósága esetén kártérítési igényt alapozhatna meg. A Btk. külön értelmező rendelkezést tartalmaz arra nézve, hogy ki lehet a csődbűncselekmény alanya. A törvény kimondja, hogy a bűncselekményt tettesként az követi el, aki a gazdálkodó szervezet vagyonával vagy annak egy részével rendelkezni jogosult. 36 Dr. Brehószki Márta im , 90. old. 37 Tipikusan ilyen helyzet áll fenn a "strómanokat" alkalmazó társaságoknál, ahol a vezető tisztségviselő gyakorlatilag csak a nevét adja a társasághoz, míg a tényleges döntéseket más hozza, vagy a családon belüli ilyen helyzeteknél, amikor a gyermek a vezető tisztségviselő, de ténylegesen az apa jár el az adós ügyeiben, ő hozza meg a döntéseket. 38 Csőke Andrea: A Complex-CD jogtár Cstv. 33/A. -ához fűzött magyarázata (2016.) 39 Kúria Gfv.X /2011/3. szám
19 19 Tehát a büntetőjog speciális alanyi kört határoz meg. Ez az alanyi kör azonban jóval több személyt ölel fel, tehát a büntetőjog rugalmasabban kezeli a felelősségre vonhatóság alanyait, mint a megállapítási per tényállása. Büntetőjogi felelősségre vonni nem csak az adós vezetőjét, hanem akár az adós tagját is lehet, aki meghatalmazás alapján az adós képviseletére jogosult, és ennek keretében a tényállás valamely elkövetési magatartását megvalósítja. De a bűncselekmény tettese lehet a gazdasági társaság belső ügyrendje szerint rendelkezésre jogosult személy abban az esetben is, ha a vonatkozó cégbírósági változásbejegyzésre nem került sor. 40 A Btk. azáltal, hogy kimondja, a bűncselekményt csak az követheti el, aki az adós vagyonával rendelkezni jogosult, leszűkíti az elkövetők körét. Ha olyan személy rendelkezik az adós vagyonával, akinek erre semmilyen jogcíme sincs, és az jogellenesen csökkenti a vagyont, akkor az nem csődbűncselekményt, hanem egyéb vagyon elleni bűncselekményt valósít meg. 41 Tehát ha a társaság tagja anélkül, hogy arra meghatalmazás alapján jogosult lenne, eljár a társaság nevében és megvalósítja a tényállásban meghatározott magatartások bármelyikét, akkor nem csődbűncselekményt, hanem az elkövetési magatartástól függően csalást vagy sikkasztást követ el. Ha összevetjük a két felelősségi rendszer lehetséges alanyait, akkor láthatjuk, hogy a büntetőjogi felelősség megállapítása szélesebb elkövetői kört ölel fel, mint a Cstv.-ben meghatározott speciális felelősségi alakzat. Legszembetűnőbb különbség, hogy míg a büntetőjog alapján felelősségre vonható az a tag is, aki meghatalmazás alapján jár el a társaság nevében, ha egyébként megvalósítja a tényállás valamely elkövetési magatartását, míg ugyanezt a tagot mögöttes polgári jogi felelősségre a megállapítási per alapján nem lehet marasztalni. 42 III.3. Bizonyítási eljárás a büntető- és polgári perben Jelen fejezet alapvetően a megállapítási perben lefolytatott bizonyítási eljárást, az így lefolytatott bizonyítási eljárás eredményeinek büntetőeljárás során történő felhasználhatóságát, illetőleg a polgári és büntetőügyben lefolytatott bizonyítási eljárások 40 LB-H-BJ Molnár Gábor: A csődbűntett, Ügyészek lapja, 3/ Dr. Brehószki Márta im , 90. old.
20 20 párhuzamát kívánja bemutatni. A Cstv. 33/A. -ában kialakított modell gyakorlatilag kártérítési felelősséget állapít meg. Ennek során a bírói gyakorlatnak megfelelően a károsultnak kell bizonyítani: 1.) a károkozó jogellenes magatartását, 2.) a kár összegét, illetve 3.) a károsulti magatartás és a kár közötti okozati összefüggést. A károkozónak kell kimentenie magát a vétkesség tekintetében, azaz neki kell bizonyítani, hogy úgy járt el, ahogy az az adott helyzetben elvárható. Fenti bizonyítási triász könnyen rávetíthető a csődbűncselekmény miatti büntetőeljárásban az ügyészt terhelő bizonyítási teherre, miszerint az elkövető tényállásszerű, a Btk (1) bekezdés a)-c) pontjai szerinti magatartását, a kár bekövetkeztét, illetőleg bekövetkezett kár és a tényállásszerű magatartás közötti ok-okozati összefüggést kell bizonyítani. Különbség csupán annyiban merülhet fel, hogy a Cstv. 33/A. -ához képest az elkövetési magatartások köre elvileg szűkebb. Gyakorlatilag azonban bármely jogellenes kereskedés egyúttal megfeleltethető az ésszerű gazdálkodás követelményeivel ellentétes módnak, mint elkövetői magatartásnak. A magyar csődjogi szabályozás a vezetői felelősség alóli mentesülés tekintetében exculpációs szabályt iktatott a törvénybe. A vezető akkor mentesül a felelősség alól, ha bizonyítja, hogy a fizetésképtelenséggel fenyegető helyzet bekövetkeztét követően az adott helyzetben elvárható valamennyi intézkedést megtette a hitelezői veszteségek csökkentése érdekében. Ilyenek lehetnek a legfőbb szerv taggyűlésének összehívása, szavazás az esetleges tőkeleszállításról, törzstőke emelés, pótbefizetés, illetőleg gazdaságtalan tevékenységek szüneteltetése stb. Adott esetben ezen magatartások a büntetőeljárás során is a felmentéshez vezethetnek, hiszen felelős vállalatvezetés esetén vétkes gazdálkodásról szó sem lehet. A jogellenesség vizsgálata során nem csupán a büntethetőséget megszüntető elévülés, de a Cstv. 33/A. (1) bekezdésében meghatározott három éves időtartam miatt is kiemelt jelentősége van az idődimenziónak. Fontos annak meghatározása, hogy mi a releváns időszak. A vezető ugyanis csak azokért a magatartásokért felel, amelyet ezen időszakban fejtett ki, és amellyel a hitelezői érdek megsértésével a hitelező majdani kielégítési alapját elvonja. A releváns időszak mind a magánjogi felelősségre vonás, mind a Btk (1) bekezdése szerinti vétkes gazdálkodás szempontjából - a fenyegető fizetésképtelenség bekövetkezése és a fizetésképtelensége elrendelése közötti időszak. A vezetőnek azok a magatartásai, amelyek a
21 21 fenyegető fizetésképtelenség kialakulásához vezettek, kívül esnek a wrongful trading, de a csődbűncselekmény esetkörein is, a vezető felelőssége az ilyen magatartásokért nem állapítható meg. Csak azok a magatartások jönnek tehát számításba, amelyet a vezető a fenyegető fizetésképtelenség után fejtett ki, és amellyel hitelezői érdeket sértett. A jogellenesség megállapítása körében az egyik kulcsfogalom a hitelezői érdeksérelem vizsgálata. A Cstv. 33/A. -a a jogellenesség körében két feltételt rögzít. A jogellenesség megállapításának akkor van helye, ha a releváns időszakban a vezető ezzel összefüggő feladatait nem a hitelezők elsődlegességének figyelembevételével látja el, és a gazdálkodó szervezet vagyona ezáltal csökken, vagy a hitelezők követelésének teljes mértékben történő kielégítését meghiúsították. A jogellenesség körében tehát kettős feltétel él: egyrészt hitelezői érdeksérelemnek kell bekövetkeznie, valamint vagyoncsökkenésnek, vagy a teljes mértékű hitelezői kielégítés meghiúsulásának. A hitelező érdekdimenziója rendkívül sokrétű lehet, melyek közül a Cstv. a szerződés teljesítéséhez fűződő érdeket hangsúlyozza. Vagyis nem minden hitelezői érdeksérelem vezethet az ügyvezető kárfelelősségének a megállapításához (szemben a csődbűncselekmény miatti felelősségre vonással), csak a teljesítéshez fűződő érdekének teljes vagy részleges csorbulása, meghiúsulása. A hitelezői érdeksérelem megállapítása körébe utalnunk kell ugyanakkor arra, hogy a hitelezők érdekeinek fogalomköre nem homogén. A fenyegető fizetésképtelenség bekövetkeztét követően - még a legkörültekintőbb, leggondosabban eljáró vezető is - nagy valószínűséggel válságmanagement-et folytat, kényszer alatt cselekszik. Ebben a kritikus időszakban tett jogcselekményeiért, jognyilatkozataiért helytállni köteles, ha az nem a hitelezők érdekeit szolgálja, ugyanakkor a hitelezők érdekei korántsem egységesek. Egy zálogjoggal rendelkező pénzintézet a reorganizációban lehet érdekelt, míg egy a kielégítési sorrendben hátrébb álló, pl. munkavállaló az azonnali kielégítésben. Az, hogy mely magatartások, magatartáscsoportok vezethetnek a vezető felelősségének megállapítására, azaz az olyan vagyoncsökkenéshez, amely a hitelezői érdekeket sérti álláspontom szerint eseti bizonyítási kérdés. Általánosságban az jelenthető ki, hogy minden olyan magatartás, vagy mulasztás, amely a társaság aktív vagyonát csökkenti úgy, hogy ezáltal a hitelező kielégítési alapját részben vagy egészben elvonja. A társasági vagyon a legkülönbözőbb módokon csökkenthető, taxatív felsorolása lehetetlen, de a Btk (1) bekezdés a)-c) pontjában meghatározott magatartások mindenképp ezek körébe esik.